## Odluka o gradskim porezima i prirezu porezu na dohodak Grada Dubrovnika

### NN 2/2002 (8.1.2002.), Odluka o gradskim porezima i prirezu porezu na dohodak Grada Dubrovnika

# GRAD DUBROVNIK

79

Na teme­lju članaka 13., 30.a, 32., 33., 36., 38c., 38.m i 42. Zakona o
financira­nju jedinica lokalne i područne (re­gionalne) samouprave (»Narodne
novine«, broj 117/93., 69/97., 33/00., 73/00., 127/00. i 59/01.) i članka 31.
Statuta Grada Dubrovnika (»Službeni glasnik Grada Dubrovnika« broj 9/01.),
Gradsko vijeće Grada Dubrovnika na 6 sjednici, održanoj 21. prosinca 2001.,
donijelo je

## ODLUKU

### O GRADSKIM POREZIMA I PRIREZU POREZU NA DOHODAK

I. TEMELJNE
ODREDBE

Članak 1.

Ovom odlukom utvrđuju se stope, visina i način obračuna i plaća­nja
gradskih poreza i prireza porezu na dohodak koji su vlastiti izvori prihoda
Grada Dubrovnika.

II. VRSTE POREZA

Članak 2.

Porezi Grada Dubrovnika su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na nekorištene poduzetničke nekretnine i

5. porez na tvrtku ili naziv.

1. Prirez porezu na dohodak

Članak 3.

Prirez porezu na dohodak plaćaju svi obveznici poreza na dohodak koji
imaju prebivalište ili uobičajeno boravište na pod­ručju Grada Dubrovnika.

Osnovica prireza porezu na dohodak iz stavka 1. ovoga članka je porez na
dohodak ostvaren od obveznika.

Prirez porezu na dohodak obvezan je obračunati, obustaviti i na
propisani uplatni račun uplatiti poslodavac istodobno s ispla­tom dohotka, što
znači da se isplata dohotka i uplata poreza i prireza obav­lja istog dana.

Prirez porezu na dohodak plaća se po stopi od 15%.

2. Porez na
potroš­nju

Članak 4.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakija i žestoka pića), piva i bezalkoholnih
pića.

Članak 5.

Obvezenici poreza na potroš­nju su pravne i fizičke osobe koje pružaju
ugostite­ljske usluge na području Grada Dubrovnika.

Članak 6.

Porez na potroš­nju alkoholnih i bezalkoholnih pića obveznik poreza
obračunava i plaća na način i u rokovima propisanim Za­konom o porezu na dodanu
vrijednost.

Osnovica poreza na potroš­nju jest prodajna cijena pića koja se proda u
ugostite­ljskim objektima bez poreza na dodanu vrijednost.

Obračun poreza iskazuje se u evidencijama propisane za obračun poreza na
dodanu vrijednost.

Članak 7.

Porez na potroš­nju plaća se po stopi od 3%.

3. Porez na kuće za odmor

Članak 8.

Obveznici poreza na kuće za odmor su:

– vlasnici kuća za odmor koji nemaju prebivalište na području grada
Dubrovnika ili koji nisu re­gistrirani kao obveznici poreza na dohodak u
Područnom uredu Porezne uprave Dubrovnik za područje Grada Dubrovnika.

– pravne osobe, vlasnici odmarališta koji svoje sjedište imaju izvan
područja grada Dubrovnika.

Članak 9.

Porez na kuće za odmor plaća se u visini od 15,00 kuna po jednom
četvornom metru korisne površine kuće za odmor.

Porez na kuće za odmor plaća se godiš­nje, a u roku od 15 dana od
dostave rješe­nja za razrez toga poreza.

Članak 10.

Obveznici poreza na kuće za odmor moraju do 31. ožujka godine za koju se
porez razrezuje Gradu Dubrovniku, Upravni odjel za financije, Odsjek gradskih
poreza u Dubrovniku dostaviti potrebne podatke o kućama za odmor radi razreza
poreza.

Članak 11.

Porez na kuće za odmor ne plaća se:

a) na kuće za odmor kojima se ne može koristiti zbog ratnih razara­nja i
prirodnih nepogoda (poplava, požar, potres), te zbog starosti i trošnosti;

b) na kuće za odmor u kojima su smješteni prognanici i izbje­glice;

c) na odmarališta u vlasništvu jedinica lokalne i područne (re­gionalne)
samouprave s područja Republike Hrvatske koja služe za smještaj djece dobi do
15.

O oslobađa­nju plaća­nja poreza na kuće za odmor iz ovoga članka
odlučuje Gradsko poglavarstvo za svaki konkretan slučaj na teme­lju zahtjeva
vlasnika kuće za odmor, i o tome je dužno izvijestiti Gradsko vijeće.

4. Porez na nekorištene poduzetničke nekretnine

Članak 12.

Porez na nekorištene poduzetničke nekretnine plaća se na one nekretnine
koje su namije­njene obav­lja­nju poduzetničke djelatnosti (proizvodni i drugi
poslovni prostor), ali se ­njima ne koristi za tu svrhu.

Nekorištenim poduzetničkim nekretninama iz stavka 1. ovoga članka drže
se one nekretnine u kojima se ne obav­lja djelatnost godinu dana.

Članak 13.

Obveznik poreza na nekorištene poduzeničke nekretnine je fizička i
pravna osoba vlasnik nekretnina.

Osnovica poreza na nekorištene poduzetničke nekretnine jest korisna
površina nekretnine izražena u četvornim metrima, a porez se plaća u iznosu od
15,00 kuna po četvornom metru nekorištene poduzetničke nekretnine godiš­nje.

Članak 14.

Porez na nekorištene poduzetničke nekretnine ne plaća se na nekretnine
koje su dodije­ljene na privremeno uprav­lja­nje Gradu.

Porez na nekorištene poduzetničke nekretnine ne plaća se na nekretnine
koje su kulturno dobro prema Zakonu o zaštiti i očuva­nju kulturnih dobara
(»Narodne novine«, broj 69/99.).

Članak 15.

Obvezenici poreza na nekorištene poduzetničke nekretnine moraju Poreznoj
upravi, Područnom uredu u Dubrovniku dostaviti podatke o nekorištenim
poduzetničkim nekretninama najkasnije do 31. ožujka godine za koju se utvrđuje
porez.

Porez na nekorištene poduzetničke nekretnine plaća se u roku od 15 dana
od dana dostave rješe­nja o utvrđiva­nju toga poreza.

5. Porez na tvrtku ili naziv

Članak 16.

Porez na tvrtku ili naziv plaćaju godiš­nje pravne i fizičke osobe koje su
obveznici poreza na dobit ili poreza na dohodak, i re­gistrirani su za obav­lja­nje
djelatnosti, u s­ljedećim iznosima:

 1. pravne osobe s područja po­ljoprivrede,
lova,
šumarstva, ribarstva, rudarstva i
prerađivačke industrije                                                    600,00
kn

 2.  pravne osobe s područja opskrbe električnom
energijom, plinom i vodom te s područja građevinarstva 1.500,00 kn

 3.  pravne osobe s područja trgovine na
veliko i malo                                                                1.200,00
kn

 4.  pravne osobe s područja ugostite­ljstva                         1.800,00 kn

 5.  pravne osobe s područja prometa,
skladište­nja i veza                                                        1.600,00
kn

 6.  pravne osobe s područja financijskog
posredova­nja                                                               2.000,00
kn

 7.  pravne osobe s područja poslova­nja
nekretninama, iznajm­ljiva­nja i poslovnih
usluga                                                                          1.800,00
kn

 8.  pravne osobe s područja obrazova­nja,
zdravstvene zaštite i ostale društvene,
socijalne i osobne uslužne djelatnosti                               700,00
kn

 9.  sve pravne osobe koje imaju više od
50 zaposlenih                                                               2.000,00
kn

10. fizičke osobe koje samostalno obav­ljaju
djelatnost:

      – ugostite­ljstva                                                             1.000,00
kn

      – trgovine                                                                       800,00
kn

      – ostale                                                                          700,00
kn

      – po­ljoprivrede, ribarstva i deficitarnih
obrta koje subvencionira Gradsko
poglavarstvo Grada Dubrovnika                                      200,00
kn

Članak 17.

Poslovne jedinice i pogoni inozemnih pravnih i fizičkih osoba i poslovne
jedinice pravnih i fizičkih osoba koje imaju sjedište izvan Grada Dubrovnika,
za svaku poslovnu jedinicu plaćaju 2.000,00 kuna.

Članak 18.

Osobe iz članka 16. ove odluke koje u svom sastavu imaju poslovnu
jedinicu na području grada Dubrovnika (prodavaonice, radionice, prodajna
mjesta) plaćaju porez na tvrtku u iznosu od 50% propisanog poreza iz članka 16.
za svaku poslovnu jedinicu.

Članak 19.

Porez na tvrtku ili naziv plaća se u roku od 15 dana od dana dostave
rješe­nja kojim je porez na tvrtku ili naziv utvrđen.

Ako se tvrtka upiše u re­gistar tijekom godine, plaća se razmjerni dio
poreza na tvrtku ili naziv.

Članak 20.

Obveznici koji su u statusu mirova­nja u cijeloj prethodnoj godini,
oslobađaju se u cijelosti naplate poreza.

Članak 21.

Porez na tvrtku ili naziv ne plaćaju pravne i fizičke osobe za sjedište
i poslovne jedinice u nase­ljima: Mravi­njac, Riđica, Dubravica, Mrčevo,
Kliševo, Gromača, Ljubač, Osojnik, Pobrežje, Petrovo Selo, Šumet i Bosanka, a
na otocima Koločepu, Lopudu i Šipanu u iznosu od 50% od iznosa iz članka 16.
ove odluke.

Članak 22.

Obvezenici koji prilikom otvara­nja na neodređeno vrijeme nove tvrtke
ili nove poslovne jedinice zaposle u ­njima osobe s područja Grada Dubrovnika,
oslobađaju se plaća­nja poreza na tvrtku ili naziv najma­nje godinu dana.

Odluku o oslobađa­nju donosi Gradsko poglavarstvo Grada Dubrovika.

Članak 23.

Obveznik poreza na tvrtku ili naziv dužan je tvrtku ili naziv, promjenu
imena tvrtke ili naziva i svaku drugu promjenu što utječe na visinu poreza,
prijaviti ovlaštenom tijelu za utvrđiva­nje poreza, u roku od 15 dana od upisa
u re­gistar ili od nastale promjene.

III. PRIJELAZNE I ZAVRŠNE ODREDBE

Članak 24.

Kad obveznik poreza i prireza porezu na dohodak dospjeli porez i prirez
ne plati u propisanom roku, porez i prirez se prisil­no naplaćuju po odredbama
opće­ga poreznog zakona.

Poslove utvrđiva­nja i naplate prireza porezu na dohodak obav­lja
Porezna uprava, Područni ured u Dubrovniku.

Članak 26.

Tijelo gradske uprave ovlašteno za naplatu poreza naplaćivat će za
troškove opomene 50,00 kuna i za troškove ovrhe 200,00 kuna.

Članak 27.

Stupa­njem na snagu ove odluke prestaje vrijedi Odluka o gradskim
porezima Grada Dubrovnika (»Službeni glasnik Grada Dubrovnika«, broj 7/97.).

Članak 28.

Ova odluka stupa na snagu dana kad se objavi u »Narodnim novinama«, a
primje­njuje se od 1. siječ­nja 2002.

Ova odluka objavit će se i u »Službenom glasniku Grada Dubrovnika«.

Klasa: 011-01/01-01/12
Urbroj: 2117/01-09-02-3
Dubrovnik, 21. prosinca 2001.

Predsjednik
Gradskog vijeća
**Nikola Obu­ljen,** v. r .

Odluka, NN 2/2002-79
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)